**Ministru kabineta noteikumu projekta**

**“Kārtība, kādā valsts finansē profesionālās ievirzes sporta izglītības programmas” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts “Kārtība, kādā valsts finansē profesionālās ievirzes sporta izglītības programmas” izstrādāts: 1) pamatojoties uz Izglītības likuma 14.panta 26.punktā un Profesionālās izglītības likuma 31.panta 2.2 daļā ietverto deleģējumu;2) ievērojot Izglītības un zinātnes ministrijas (turpmāk - ministrija) izstrādāto Ministru kabineta noteikumu projektu „Grozījumi Ministru kabineta 2016.gada 5.jūlija noteikumos Nr. 445 „Pedagogu darba samaksas noteikumi (turpmāk – Noteikumi Nr. 445)””; 3) ievērojot ministrijas izstrādāto Ministru kabineta noteikumu projektu “Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība”” (turpmāk – Noteikumi Nr.788);4) ievērojot nepieciešamību precizēt profesionālās ievirzes sporta izglītības iestāžu (turpmāk – sporta skolas) mācību treniņu grupu rezultativitātes kritērijus sportā un nosacījumus attiecībā uz audzēkņu skaitu un vecumu un iesnieguma dotācijas saņemšanai nākamajā budžeta gadā iesniegšanas termiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Izglītības likuma 14.panta 26.punktu kārtību, kādā valsts finansē profesionālās ievirzes izglītības programmas un saskaņā ar Profesionālās izglītības likuma 31.panta 2.2 daļu rezultativitātes kritērijus sportā un nosacījumus attiecībā uz audzēkņu skaitu un vecumu nosaka Ministru kabinets.Minētā kārtība un rezultativitātes kritēriji sportā un nosacījumi attiecībā uz audzēkņu skaitu un vecumu ir noteikti Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas” (turpmāk – Noteikumi Nr.1036).Ievērojot to, ka ir izstrādāti grozījumi Noteikumos Nr.445 un Noteikumos Nr.788, lai nodrošinātu Noteikumu Nr.1036 atbilstību iepriekš minēto normatīvo aktu grozījumiem, kā arī sporta skolu finansēšanas modeļa tālāku pilnveidi, paaugstinot kvalitātes prasības un nodrošinot dotācijas apmēra aprēķināšanu Valsts izglītības informācijas sistēmā (turpmāk – VIIS), nepieciešams attiecīgi papildināt/ precizēt Noteikumus Nr.1036, t.sk., jaunā redakcijā izteikt Noteikumu Nr.1036 pielikumus.Ievērojot to, ka Noteikumu Nr.1036 grozījumu apjoms pārsniegtu pusi no spēkā esošo noteikumu normu apjoma, atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam, kā arī lai nodrošinātu profesionālās ievirzes sporta izglītības programmu finansēšanas kārtības noteikto prasību nepārprotamu piemērošanu, ir izstrādāts jauns Ministru kabineta noteikumu projekts “Kārtība, kādā valsts finansē profesionālās ievirzes sporta izglītības programmas” (turpmāk – projekts).Noteikumos Nr.1036 ir noteikts, ka valsts budžeta līdzekļu akreditētu sporta skolu īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām (turpmāk – dotācija) saņemšanai nākamajā budžeta gadā, sporta skola līdz kārtējā gada 1.oktobrim iesniedz ministrijā iesniegumu un tam pievieno informāciju par kritēriju un nosacījumu izpildi iepriekšējā mācību gadā attiecīgajā grupā. Noteikumu Nr.788 grozījumi (izsludināti Valsts sekretāru 2017.gada 13.aprīļa sanāksmē) paredz pienākumu sporta skolām informāciju par izglītojamā kritēriju un nosacījumu izpildi iepriekšējā mācību gadā attiecīgajā grupā un izglītības iestādes vadītāja rīkojumu (datums, numurs) par pārcelšanu (ja tiek izpildīti augstākas mācību treniņu grupas rezultativitātes kritēriji), informāciju par kritēriju un nosacījumu izpildi iepriekšējā mācību gadā attiecīgajā grupā, pārcelšanu atbilstošā mācību – treniņu grupā un sacensību kalendāru sistēmā ievada atbilstoši normatīvajiem aktiem par kārtību, kādā valsts finansē profesionālās ievirzes sporta izglītības programmas (Noteikumu Nr.1036 4.punkts) ievadīt VIIS. Līdz ar to projektā precizējama noteiktā kārtība attiecībā uz iesniegumā un tam pievienotajos dokumentos iekļaujamās informācijas apstiprināšanu VIIS. Informācijas ievade VIIS atbilstoši projektā noteiktajai kārtībai nodrošinās operatīvu iesniegumam par dotācijas saņemšanu pievienojamās informācijas iesniegšanu, paātrinot piešķiramās dotācijas apmēra aprēķināšanu katrai sporta skolai. Ievērojot to, ka Noteikumos Nr.788 paredzēts informāciju par profesionālās ievirzes sporta izglītības iestādes izglītojamo papildināt ar informāciju par kritēriju un nosacījumu izpildi iepriekšējā mācību gadā, kas ievērojami paātrinās dotācijas apmēra noteikšanu katrai sporta skolai (atbilstoši projektā paredzētajai aprēķināšanas kārtībai), kā arī lai nodrošinātu korektas mācību – treniņu grupu izglītojamo informācijas (īpaši par sākuma sagatavošanas un pirmā, otrā un trešā apmācības gada mācību treniņu grupu izglītojamo skaitu) un VIIS iekļaujamās informācijas par izglītojamo ieguvi (izglītojamā vārds, uzvārds, personas kods, klase, grupa atbilstoši izglītības programmai, kuru izglītojamais apgūst u.c.) un pilnveidojot iesnieguma par dotācijas piešķiršanu iesniegšanas un izskatīšanas kārtību, tiek grozīts iesnieguma iesniegšanas termiņš, nosakot iesnieguma dotācijas saņemšanai iesniegšanas termiņu – kārtējā gada 1.novembris. Projektā dotācijas apmēra sadalījums saglabāts Noteikumu Nr.1036 noteiktajā kārtībā, nosakot, ka 50% no dotācijas kopējā apmēra sadala, pamatojoties uz izglītojamo skaitu sporta skolā (projekta 6.1.apakšpunkts), bet 50%, pamatojoties uz programmas īstenošanas kritērijiem un nosacījumiem no mācību treniņu ceturtā apmācības gada līdz augstākās sporta meistarības grupām (projekta 6.2.apakšpunkts), piemērojot projektā noteiktos koeficientus un formulas. Šobrīd Noteikumu Nr.1036 4.1punktā noteikta kārtība par datu apkopošanu par pedagogiem, kuri ir ieguvuši 3., 4. un 5.kvalitātes pakāpi un 4.2 punktā minēto kvalitātes piemaksu apmēra noteikšana (formula). Ministrijas izstrādātie grozījumi Noteikumos Nr.445 paredz noteikt, ka pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, līdz kvalitātes pakāpi apliecinoša dokumenta derīguma termiņa beigām un pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018.gada 31.augustam nosaka piemaksu atbilstoši tiesiskajam regulējumam, kas bija spēkā līdz grozījumu izdarīšanai Noteikumos Nr.445. Ievērojot minēto, projekts paredz noteikt kārtību, kādā sporta skolām tiek piešķirts finansējums šo piemaksu noteikšanai. Pilnveidojot sporta skolu treneru darba samaksai paredzētās dotācijas sadales kārtību, projektā iekļauts nosacījums, ka dotācija tiek piešķirta par izglītojamā dalību ne vairāk kā vienā grupā. Sadarbībā ar sporta skolām un Sporta likumā noteiktajā kārtībā atzītajām sporta federācijām ir izvērtēti profesionālās ievirzes sporta izglītības programmu īstenošanas mērķi (paredzamie sasniedzamie rezultāti konkrētā programmā – sporta veidā). Noteikumu Nr.1036 1.pielikuma “Profesionālās ievirzes sporta izglītības iestāžu mācību treniņu grupu rezultativitātes kritēriji sportā un nosacījumi attiecībā uz izglītojamo skaitu un vecumu” nosacījumus un rezultativitātes kritērijus ir izvērtējis Valsts sporta medicīnas centrs un sniedzis rekomendācijas par izglītojamo iekļaušanu (uzņemšanu) mācību – treniņu grupās, kā arī dalību sacensībās tikai sasniedzot noteiktu vecumu. Ievērojot iepriekš minēto, kā arī lai veicinātu vienlīdzīgu un konkurētspējīgu izglītības iestādēs īstenoto programmu (sporta veidu) attīstību un sasniegumus, kā arī ievērojot sporta skolu, Sporta likumā noteiktajā kārtībā atzīto sporta federāciju priekšlikumus, aktualizēti minētie rādītāji iepriekš noteiktajos sporta veidos un papildināts ar vienu sporta veidu (ziemeļu divcīņa). Ievērojot projektā noteikto par iesnieguma dotācijas piešķiršanai un tam pievienojamās informācijas apstiprināšanu VIIS, atbilstoši nepieciešams precizēt pielikumus: iesniegums dotācijas piešķiršanai (2.pielikums), rezultatīvie rādītāji par MT-1, MT-2 un MT-3 mācību treniņu grupu darbu n-1/n mācību gadā un SSG grupu nosacījumu izpilde n/n+1 mācību gadā (3.pielikums), rezultatīvie rādītāji par MT-4, MT-5, MT-6 un MT-7 mācību treniņu grupu darbu n-1/n mācību gadā (4.pielikums) un rezultatīvie rādītāji par SMP-1, SMP-2, SMP-3 un ASM mācību treniņu grupu darbu n–1/n mācību gadā (5.pielikums).Lai ar 2018.gada 1.janvāri nodrošinātu sporta skolai piešķiramā finansējuma apmēra aprēķināšanas un piešķiršanas kārtības atbilstību pedagogu darba samaksas noteikumos noteiktajām pedagoga profesionālās darbības kvalitātes piemaksām un VIIS uzturēšanas un aktualizācijas kārtībai, un, ievērojot to, ka ministrija, pieņemot lēmumu par dotācijas sadali sporta skolām nākamajam gadam, izvērtē projekta 4.punktā minēto iesniegumu un tam pievienojamo informāciju, kuru izglītības iestāde ministrijā iesniedz līdz kārtējā gada 1.novembrim (ievērojot pedagogu darba samaksas noteikumos noteiktās prasībās attiecībā uz pedagogu darba algu un tarifikāciju), tiek paredzēts, ka projekts stājas spēkā 2017.gada 1.septembrī.  |
| 3. |  Projekta izstrādē iesaistītās institūcijas | Izglītības un zinātnes ministrija, sporta skolas, sporta federācijas. |
| 4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Projekts attiecas izglītības iestādēm, kas īsteno profesionālās ievirzes sporta izglītības programmas un Sporta likumā noteiktā kārtībā atzītajām sporta federācijām, kam VIIS būs jāsaskaņo informācija par kritēriju un nosacījumu izpildi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums tiks īstenots kārtējam gadam apstiprinātā budžeta ietvaros. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 14 666 398 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 666 398 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 14 666 398 |  | 0 | 0 | 0 |
| 2.1. valsts pamatbudžets | 14 666 398 |  | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Papildus finansējums projekta īstenošanai nav nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā šādi noteikumu projekti: 1. “Grozījumi Ministru kabineta 2010.gada 17.augusta noteikumos Nr.788 “Valsts izglītības informācijas sistēmas saturs, uzturēšanas un aktualizācijas kārtība”” (izsludināts Valsts sekretāru sanāksmē 2017.gada 13.aprīlī);2. “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”” (izsludināts Valsts sekretāru sanāksmē 2017.gada 1.jūnijā). |
|  2. |  Atbildīgā institūcija | Ministrija |
|  3. |  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Tiesību akta projekta izpildē iesaistīta ministrija, 74 profesionālās ievirzes sporta izglītības iestādes – sporta skolas, Sporta likumā noteiktajā kārtībā atzītās sporta veidu federācijas, Valsts sporta medicīnas centrs. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem.  | Projekta izpilde neietekmēs pārvaldes funkcijas vai institucionālo struktūru. |
|  3. |  Cita informācija |  Nav |

*Anotācijas V, VI sadaļa – projekts šīs jomas neskar.*

Izglītības un zinātnes ministrs K.Šadurskis

Valsts sekretāre L.Lejiņa

22.06.2017 09:35

1668

A.Mičule

67047928, anda.micule@izm.gov.lv